recursal/SuperWikiNEXT-32B huggingface dataset:
כרזת ה-DVD
**רוֹקִי ובּוּלווינְקֶל** הוא השם הכולל לשתי סדרות מצוירות אמריקאיות, ששודרו במקור בשנים 1964-1959.

הסדרות, שנוצרו על ידי ג'יי וורד, אלכס אנדרסון וביל סקוט, קרויות על שם הדמויות המככבות בהן, **רוקי הסנאי המעופף** ו**בולווינקל המוּס**. הן מתאפיינות באיכות אנימציה נמוכה יחסית אך בהומור מתוחכם המופנה גם למבוגרים והמתייחס לענייני דיומא. הן זכו לפופולריות רבה בארצות הברית, וביטויים שהופיעו בהן לראשונה ממשיכים להשפיע על סדרות מצוירות ועל התרבות הפופולרית בארצות הברית עד היום. 

פרקים מ"רוקי ובולווינקל" שודרו בערוץ המזרח התיכון. כמו כן הוקרן בישראל הסרט הרפתקאות רוקי ובולווינקל (2001) עם השחקנים רוברט דה נירו וג'ייסון אלכסנדר.

סדרת אתחול בשם "הרפתקאות רוקי ובולווינקל", הכוללת עונה אחת ו-26 פרקים, שודרה לראשונה באמזון וידאו החל מ-11 במאי 2018, ובישראל בדיבוב לעברית בערוץ הילדים ב-27 בינואר 2019.

הסדרות
------

הסדרות עסקו בהרפתקאותיהן של הדמויות רוקי ובולווינקל, שעל פי רוב באו לעימות עם הדמויות הרשעות בוריס ונטשה במסגרת הניסיונות הבלתי-נלאים של האחרונים לפגוע בציבור. כל פרק היה בן חצי שעה והורכב משני קטעים שבהם הופיע סיפור בהמשכים על עולם זה. בין קטעים אלה הופיעו גם קטעי תמיכה שונים עם דמויות וסיפורת שלא באו במגע עם עולמם של רוקי ובולווינקל. להלן הדמויות העיקריות בסדרה: 

* **רוקט "רוקי" ג'. סקווארל**, סנאי מעופף טוב לב, אידיאליסט וחכם למדי, אם כי נאיבי מעט. בניגוד לסנאים מעופפים אמיתיים היכולים רק לדאות, רוקי יכול לעוף, ואף חובש תמיד כובע ומשקפי טייסים לצורך זה.
* **בולווינקל ג'. מוס**, אייל טיפש אך טוב לב ובר-מזל להפליא. רוקי ובולווינקל גרים יחד בבית בעיירה פרוסטבייט פולס (מפלי מכת-קור) במדינת מינסוטה.
* **בוריס באדינוב**, סוכן חשאי של המדינה הפיקטיווית פוטסלווניה, ויריב תמידי של רוקי ובולווינקל. כמו "דמויות רעות" רבות בסדרות מצוירות, בוריס הוא מתוחכם אך טיפש. הוא מפתח שיטות רבות ומגוונות להשיג את מטרותיו ולפגוע ביריביו, אך בדרך כלל נופל בפח שהוא עצמו טמן.
* **נטשה פטאל**, שותפתו המושכת של בוריס, המלווה אותו במשימותיו. כפי ששמה מעיד עליה, היא משתמשת תדיר בכלי הפיתוי בתפקידה כסוכנת חשאית. למרות שניכר כי נטשה היא נבונה ומוכשרת מבוריס, בוריס מתנהג כבכיר מבין השניים, ואומר לה לעיתים קרובות "תסתימי את פה שלך, נטשה".
* **מנהיג אל-פחד**, הדיקטטור של פוטסלווניה והמפעיל של בוריס ונטשה. בניגוד לשליחיו בעלי התכונות המעין-רוסיות, מנהיג אל-פחד מדבר במבטא גרמני ומראהו לקוח מקריקטורה אנטי-נאצית.

תימות פוליטיות
--------------

"רוקי ובולווינקל", ששודר בשיא תקופת המלחמה הקרה, כולל רמזים רבים לברית המועצות ולנושאים הקשורים ליחסים בינה לבין ארצות הברית באותה התקופה. הדמויות הרעות הראשיות, בוריס באדינוב ונטשה פטאל, הן בעלות שמות רוסיים, והן מדברות במבטא ובסגנון רוסי. מדינתן, פוטסלווניה, נראית כפארודיה על מדינות ברית ורשה, והדיקטטור הטוטליטרי של מדינה זו מרבה לנסות להשתלט על העולם או לפגוע בארצות הברית, בין השאר בעזרת טכנולוגיות סודיות.

קישורים חיצוניים
----------------

* "רוקי ובולווינקל", במסד הנתונים הקולנועיים IMDb (באנגלית)
* "רוקי ובולווינקל", באתר Metacritic (באנגלית)
* "רוקי ובולווינקל", במסד הנתונים הקולנועיים KinoPoisk (ברוסית)
* יעל אריאל­אורן, צבי וסנאי נלחמים ברשע, באתר nrg‏, 3 במאי 2001 - על הסרט "הרפתקאות רוקי ובולווינקל"
**NBA 2K18** הוא משחק וידאו המהווה סימולציות כדורסל בסדרת המשחקים NBA 2K שמפותח ומופץ על ידי 2K Sport, שיצא לשוק ב-19 בספטמבר 2017 עבור Xbox One ,Xbox 360 ,Microsoft Windows, פלייסטיישן 3, פלייסטיישן 4 ו-Nintendo Switch. קיירי אירווינג מהבוסטון סלטיקס מופיע על העטיפה של המהדורה הבסיסית של המשחק, בעוד ששאקיל אוניל מופיע על השער של המהדורה המיוחדת של המשחק.

משחק
----

NBA 2K18 אושר באופן רשמי בינואר 2017 והוא אמור לצאת ב -19 בספטמבר 2017. שחקנים שהזמינו מראש מזמינים את המשחק ומקבלים את המשחק יותר מוקדם ב-15 בספטמבר. זה יהיה המשחק הראשון בסדרה שיהיה זמין בקונסולת נינטנדו.

קבוצות ישראליות במשחק
---------------------

בינואר 2018 יצא טלאי הליגה הישראלית ל-NBA 2K מיוחד המביא קבוצות ישראליות למשחק
בפאטצ' יש 30 קבוצות מהליגה הישראלית ביניהם 12 מליגת העל, 14 מהליגה הלאומית ועוד 4 מליגות נמוכות.
הטלאי משוחק בקונסולות:פלייסטיישן 4, xbox one ובגרסת ה Microsoft Windows.

קישורים חיצוניים
----------------

* 

* אתר האינטרנט הרשמי של NBA 2K18 (באנגלית)
* אתר פאטצ' הליגה הישראלית
* NBA 2K18, באתר PCGamingWiki (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17727193j (data)

 |
אנ.אס.או פרינץ 1000
אנ.אס.או פרינץ 1000
מנוע אנ.אס.או פרינץ 1000, שנת 1964
אנ.אס.או פרינץ 1000
**N.S.U פרינץ 1000** (גרמנית: NSU Prinz 1000) היא מכונית קטנה סדאן 2 דלתות שיוצרה על ידי יצרנית הרכב הגרמנית **NSU**, בין השנים 1963–1973.

הפרינץ 1000 הוצג לראשונה בתערוכת הרכב בפרנקפורט בשנת 1963. עד יולי 1972 יוצרו 49,327 יחידות. גוף הפרינץ 1000 דמה מאוד לגוף הפרינץ 4, אבל היה יותר גדול ב-32 סנטימטרים.

דגם הסטיישן, ה-**NSU P10** שיוצר באורוגוואי על ידי "NSU" בשיתוף יצרנית הרכב האורוגוואית "**Nordex S.A**" (ספ') בין השנים 1970–1971 התבסס על דגם ה"N.S.U פרינץ 1000".

היסטוריה
--------

"אנ.אס.או" הייתה חברה גרמנית ליצור אופנועים ומכוניות שנוסדה בשנת 1873. נרכשה על ידי קבוצת פולקסווגן בשנת 1969. פולקסווגן מיזגה את אנ.אס.או עם "אוטו אוניון" ויצרה את אאודי. בשנת 1955 הייתה אנ.אס.או יצרנית האופנועים הגדולה בעולם. בשנת 1957 נכנסה לשוק המכוניות.

יצור ה- אנ.אס.או פרינץ 1000
---------------------------

* גרמניה
* אורוגוואי - בין השנים 1970–1970
* יוגוסלביה
* מצרים - תחת השם "רעמסס"

דגמים
-----

* N.S.U פרינץ 1000
* N.S.U פרינץ c 1000
* N.S.U פרינץ 1000 TT, (בשנים 1965–1967 יוצרו 14,292 יחידות)
* N.S.U פרינץ 1000 TTS

מפרט טכני ומידות
----------------

* מנוע אחורי, 4 צילינדרים 996 סמ"ק, מקורר אוויר, המפיק 29 כ"ס
* מנוע אחורי 1,085 סמ"ק, מקורר אוויר
* מנוע אחורי 1,177 סמ"ק המפיק 48 כ"ס ו- 51 כ"ס, בדגם ה-TTS מנוע מקורר אוויר המפיק 61 כ"ס
* תמסורת ידנית 4 מהירויות
* אורך הרכב - 3,760 מ"מ
* רוחב - 1,490 מ"מ
* גובה - 1,364 מ"מ
* בסיס גלגלים - 2,250 מ"מ

אנ.אס.או פרינץ 4 בישראל
-----------------------

בשנות השישים, יבואן אנ.אס.או הייתה חברת "מכוניות הדר בע"מ". משרד היבואן היה בדרך פתח-תקווה 72 בתל אביב. מחיר היחידה היה כ־12,000 ל"י. בישראל - N.S.U פרינץ 1000 התחרתה בתכונות ובמחיר ב- קונטסה 1300, ויוה ווקסהול, אוסטין 1100, סימקה 1000, ו-פורד אנגליה.

ראו גם
------

* N.S.U פרינץ 4
* NSU
* NSU ספיידר
* אאודי

לקריאה נוספת
------------

* אנ.אס.יו , אתר הנוסטלגיה
* אנ.אס.יו פרינץ 1000, autocade.net
* אנ.אס.יו פרינץ 1000, סרטון באתר יוטיוב
* פרינץ 1000, NSU Prinz 1000- 1967 - Lane Motor Museum

קישורים חיצוניים
----------------

ויקישיתוף מדיה וקבצים בנושא **N.S.U פרינץ 1000** בוויקישיתוף

הערות שוליים
------------

1. ↑  דגם "NSU P10" הרכב הראשון שיוצר באורוגוואי, jalopnik.com
2. ↑  דגם "NSU P10", jalopnik.com
3. ↑  אנ.אס.או Car Info - אנ.אס.או פרינץ 1000 - 1.0C
**הז'נדרמריה הרומנית** (ברומנית: **Jandarmeria Română**) הוא כוח הז'נדרמריה הלאומי של רומניה, אשר ממונה על תפקידי אכיפת חוק בסיכון גבוה. זהו אחד משני כוחות המשטרה העיקריים ברומניה (השני הוא המשטרה האזרחית). הז'נדרמריה כפופה למשרד הפנים הרומני ויש לה סמכויות על האוכלוסייה האזרחית.

היסטוריה
--------

כוח הז'נדרמריה הרומני הראשון נוצר בנסיכות מולדביה ב-3 באפריל 1850 בידי הנסיך גריגורה אלכסנדרו גיקה. לאחר איחוד מולדביה וולאכיה ב-1859 החליט הנסיך אלכסנדרו יואן קוזה להכפיף את הז'נדרמריה למשרד המלחמה ולהפוך אותה למשטרה צבאית. הז'נדרמריה השתתפה במלחמת העצמאות הרומנית, בעיקר ככוח שיטור צבאי, אך גם ככוח לוחם. ב-1893 הוקם מחדש כוח ז'נדרמריה אזרחית שזכה לשם "הז'נדרמריה הכפרית" (Jandarmeria Rurală). הז'נדרמריה החדשה הייתה כפופה בו זמנית למשרד המשפטים ולמשרד הפנים. לנוכח הכישלון המוחלט של הז'נדרמריה בטיפול במרד האיכרים של 1907, פורקה הז'נדרמריה הכפרית וסמכויותיה הועברו לידי הסיגורנצה.

הז'נדרמריה הצבאית המשיכה לשמש כמשטרה הצבאית של הכוחות המזוינים הרומניים, ומילאה תפקיד במלחמת הבלקן השנייה. במהלך מלחמת העולם הראשונה אף הוכנסו כוחות הז'נדרמריה לקרב כנגד צבא הקיסרות הגרמנית. לאחר הסכם שביתת הנשק של פוקשאן פיקחה הז'נדרמריה על פירוז הצבא הרומני, ובאוקטובר 1918 ניהלה את הגיוס מחדש שלו. במהלך מלחמת העולם השנייה שימשה הז'נדרמריה ככוח משטרה צבאית בלבד, אולם לקחה חלק חשוב בשואת יהודי רומניה.

לאחר המלחמה פורקה הז'נדרמריה בהוראת המפלגה הקומוניסטית הרומנית, וסמכויותיה הועברו לידי הסקוריטטה. לאחר מהפכת דצמבר 1989 הוקמה הז'נדרמריה מחדש, ושימשה בו זמנית כיחידת משטרה צבאית וכיחידת שיטור אזרחי. ב-2006 פוצלו תפקידי הז'נדרמריה, ובעוד שהמשטרה הצבאית של רומניה הפכה ליחידה צבאית לכל דבר, הז'נדרמריה עצמה הפכה ליחידת שיטור מקצועית רגילה הכפופה למשרד הפנים.

ארגון
-----

הפיקוד על הז'נדרמריה נמצא בידי מפקח כללי הממונה בידי שר הפנים. למפקח הכללי ישנם שלושה סגנים האחראים על ניהולה השוטף של הז'נדרמריה. הז'נדרמריה מחולקת ל-41 יחידות מחוזיות, בנוסף לשמונה קבוצות ניידות שמיועדות לפעול בכל המחוזות במצבי חירום. בנוסף לכך, לז'נדרמריה כפופה גם בריגדה של כוחות מיוחדים בשם בריגדת המבצעים המיוחדים של הז'נדרמריה, אשר נועדה לסיכול פעולות טרור.

קישורים חיצוניים
----------------

ויקישיתוף מדיה וקבצים בנושא **הז'נדרמריה הרומנית** בוויקישיתוף
* 

* אתר האינטרנט הרשמי של הז'נדרמריה הרומנית
* 

* הז'נדרמריה הרומנית, ברשת החברתית פייסבוק

* הז'נדרמריה הרומנית, ברשת החברתית טוויטר

* הז'נדרמריה הרומנית, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0460 811X

 |
**n-יה סדורה** (או פשוט **n-יה**, מבוטא "אֵנִיָּה"; אפשר גם **סְדוּרַת n**; באנגלית: **N-tuple**) היא אוסף של n איברים (כש-n מספר טבעי כלשהו), לא בהכרח שונים, המסודרים לפי סדר. ל-n-יות עד עשר יש שם עברי מתאים: 2-יה נקראת זוג, 3-יה היא שלישייה או שלשה, 4-יה היא רביעייה, 5-יה היא חמישייה וכן הלאה. 

n-יות מסומנות בצורה {\displaystyle \ (a\_{1},\dots ,a\_{n})}. שתי n-יות {\displaystyle \ (a\_{1},\dots ,a\_{k})} ו-{\displaystyle \ (b\_{1},\dots ,b\_{m})} שוות אם ורק אם {\displaystyle \ m=k} ולכל {\displaystyle 1\leq i\leq k} מתקיים {\displaystyle \ a\_{i}=b\_{i}}.

מעל כל שדה {\mathbb {F}} ולכל מספר טבעי n, אוסף ה-n-יות הסדורות מהווה מרחב וקטורי סטנדרטי. פעולת החיבור מוגדרת כחיבור רכיב רכיב וכפל בסקלר מוגדר ככפל כל רכיב בסקלר. ה-n-יות במקרה זה נקראות וקטורים.

מקרה פרטי ידוע הוא זוג סדור, בו n=2. מזוגות סדורים אפשר לבנות באופן פורמלי כל n-יה סדורה, באינדוקציה: ה-n-יה {\displaystyle \ (a\_{1},\dots ,a\_{n})} שווה, על-פי ההגדרה, לזוג סדור, שרכיבו הראשון הוא \ a\_{1}, ורכיבו השני הוא ה-(n-1)-יה הסדורה {\displaystyle \ (a\_{2},\dots ,a\_{n})}. אפשרות פורמלית אחרת היא לראות ב-n-יה (עבור n>2) פונקציה מן הקבוצה {\displaystyle \ \{1,2,\dots ,n\}}. בהתאם לכך, את קבוצת ה-n-יות הסדורות של איברי קבוצה A מסמנים {\displaystyle A^{n}}.

קישורים חיצוניים
----------------

* N-יה סדורה, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4660884-9

 |

הערות שוליים
------------

1. ↑  החלטות האקדמיה בישיבתה האחרונה, באתר האקדמיה ללשון העברית, 29 במרץ 2022
**סקוטלנד ההיסטורית** (באנגלית: **Historic Scotland**) הייתה סוכנות שהשתייכה לממשלת סקוטלנד והייתה אחראית על שימור וניהול מספר מבנים ואתרים בעלי חשיבות למורשת ולהיסטוריה הסקוטית.

הסוכנות הקבילה לארגון "המורשת האנגלית" (באנגליה), "שירות הסביבה והמורשת" (בצפון אירלנד) וארגון "Cadw" (בוויילס). סוכנות סקוטלנד ההיסטורית הוקמה בשנת 1991, והחליפה את אגף "האתרים העתיקים" במשרד היצירות של הממלכה המאוחדת. הארגון ניהל ותיחזק את כל האתרים ההיסטוריים הנמצאים בבעלות הממשלה המקומית, והיה אחראי על רישום המבנים בסקוטלנד וקביעת דרגת שימורם (B ,A או C). ב-1 באוקטובר 2015 פורק הארגון וכל סמכויותיו ותחומי אחריותו הועברו לארגון החדש, "סביבה היסטורית סקוטלנד" (Historic Environment Scotland, או HES).

אתרים ומבנים נבחרים
-------------------

* טירת אדינבורוטירת אדינבורו
* טירת סטירלינגטירת סטירלינג
* סקארה בריסקארה ברי
* ארמון לינלית'גוארמון לינלית'גו
* ארמון דנפרמלייןארמון דנפרמליין
* קתדרלת גלאזגוקתדרלת גלאזגו

ראו גם
------

* סביבה היסטורית סקוטלנד - הארגון היורש לסקוטלנד ההיסטורית

קישורים חיצוניים
----------------

ויקישיתוף מדיה וקבצים בנושא **סקוטלנד ההיסטורית** בוויקישיתוף
* 

* אתר האינטרנט הרשמי של סקוטלנד ההיסטורית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007604778205171
* BnF: cb14460553m (data)
* ISNI: 0000 0001 0673 9285
* LCCN: n94068069
* SUDOC: 085894974
* VIAF: 154925032
* WorldCat: lccn-n94068069

 |
**סקומברולברקס** (שם מדעי: ***Scombrolabrax heterolepis*** מכונה גם "מקרל שחור") הוא מין של דג גרם שוכן-תהומות מסדרת הדקראים שהוא המין היחיד במשפחת ה**סקומברולברקיים** (Scombrolabracidae) ובתת-סדרה Scombrolabracoidei. יש גם חוקרים הרואים בו מין מסדרה עצמאית (Scombrolabraciformes). למרות השם הוא איננו קשור למשפחת הקולייסיים. בעבר היה קשור לתת-סדרות דמויי-דקר ודמויי-מקרל, בהם דגי המקרל והטונה המזכירים אותו.

דג זה מגיע לאורך 30 סנטימטר ומזכיר במראהו את הגמפיליים, הדומים לטונות קוצניות. צבעו חום כהה עד שחור. הוא בעל גוף מוארך וזרים עם ראש גדול ועיניים חסרות אישונים גדולות המותאמות לתנאי חשיכה. הלסתות גדולות ובעלות שיניים גדולות מאמצע הלסת. לדג סנפיר חזה ארוך וסנפירי גב וזנב קצרים אך שריריים. הקשקשים שלו רכים ויכולים להישלף בקלות. בחוליות דג זה ישנם תאים המתפקדים כשלפוחית אוויר, דבר ייחודי לדג זה.

הוא חי בים הפתוח בעומק 100–900 מטר, אך לא נראה הרבה. לעיתים הוא נידוג אך אין לו הרבה חשיבות כלכלית.

קישורים חיצוניים
----------------

ויקישיתוף מדיה וקבצים בנושא **סקומברולברקס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ADW
* ITIS
* NCBI
* GBIF
 |

הערות שוליים
------------

1. ↑  סקומברולברקס באתר הרשימה האדומה של IUCN
באלגברה לא אסוציאטיבית, הזהות {\displaystyle \ x(yx)=(xy)x} נקראת **הזהות הגמישה**. זהות זו משותפת למחלקות חשובות רבות של אלגברות לא אסוציאטיביות, לרבות אלגברות לי, אלגברות ז'ורדן ואלגברות אלטרנטיביות. כל אלגברה קומוטטיבית או אנטי-קומוטטיבית מקיימת את הזהות הגמישה.

קשרים
-----

מן הזהות הגמישה נובע שהאסוציאטור מקיים את המולטילינאריזציה {\displaystyle \ (x,y,z)+(z,y,x)=0}, ובמאפיין שונה מ-2, שתי הזהויות שקולות.

הזהות הגמישה שקולה לכך שהקומוטטור {\displaystyle \ [L\_{x},R\_{x}]=0}, כאשר {\displaystyle \ L\_{x}} ו- {\displaystyle \ R\_{x}} הן פעולות הכפל משמאל ומימין ב-x.

פיזור פעולת הכפל
----------------

אם A היא אלגברה לא אסוציאטיבית מעל שדה F, עם פעולת כפל \ \cdot , אפשר להגדיר בה פעולת כפל חדשה, \*, לפי {\displaystyle \ x\*y=\alpha x\cdot y+\beta y\cdot x}, כאשר {\displaystyle \ \alpha ,\beta \in F} הם קבועים. איבר היחידה של {\displaystyle \ (A,\cdot )} נשאר איבר יחידה גם ביחס לפעולה החדשה, אם {\displaystyle \ \alpha +\beta =1}. אם {\displaystyle \ \alpha \neq \beta }, אפשר לשחזר את \ \cdot  מן הפעולה \*, לפי הנוסחה 
{\displaystyle \ x\cdot y=\alpha 'x\*y+\beta 'y\*x} 
כאשר
{\displaystyle \ \alpha '={\frac {\alpha }{\alpha ^{2}-\beta ^{2}}},\quad \beta '={\frac {\beta }{\beta ^{2}-\alpha ^{2}}}}.

אם A גמישה ביחס לפעולה המקורית, אז היא גמישה גם ביחס לפעולה החדשה. 

במאפיין שונה מ-2, מסמנים ב- {\displaystyle \ A^{+}} את האלגברה הקומוטטיבית המתקבלת מההגדרה {\displaystyle \ x\*y={\frac {1}{2}}(xy+yx)}, היינו {\displaystyle \ \alpha =\beta ={\frac {1}{2}}}. בפרט, אם A גמישה, אז גם {\displaystyle \ A^{+}} גמישה (אם כי ההפך אינו בהכרח נכון).

מיון
----

במאפיין אפס, אם A גמישה ופשוטה למחצה, אז {\displaystyle \ A^{+}} אלגברת ז'ורדן.

בכל מאפיין שונה מ-2, אם A גמישה ופשוטה, ו-{\displaystyle \ A^{+}} אלגברת ז'ורדן פשוטה, אז מתקיים אחד משלושת התנאים הבאים: (1) A היא אלגברת ז'ורדן פשוטה; (2) A היא אלגברה ריבועית עם תבנית נורמה לא מנוונת, או (3) A היא "אסוציאטיבית למחצה": קיימת K/F ריבועית, כך ש- {\displaystyle \ A\otimes \_{F}K=B\_{\lambda }}, כאשר B אלגברה פשוטה אסוציאטיבית מרכזית מעל K, והכפל ב- {\displaystyle \ B\_{\lambda }} מוגדר על ידי פיזור הכפל של B: 
{\displaystyle \ x\*y=\lambda xy+(1-\lambda )yx}.
אין לבלבל עם אין לבלבל ערך זה, העוסק במנכ"ל "מכבי שירותי בריאות", עם הערך "רני סער", העוסק בבמאי.

**רן סער** (נולד ב-5 ביולי 1952) הוא יו"ר מכבי שירותי בריאות, וקודם לכן היה מנכ"ל הקופה. קודם לכן שירת ב"מוסד" במשך 24 שנים.

ביוגרפיה
--------

הוריו של רן סער, ברוך וריבה סנדלר, עלו לישראל מדרום אפריקה ב-1948, והתיישבו בבית ינאי. בתם הבכורה נפטרה ימים מעטים לאחר שנולדה, ולכן חזרו לדרום אפריקה לקראת הולדתו של רן, ורק בהגיעו לגיל שנה חזרו לבית ינאי.

סער שירת בצה"ל כקצין בצנחנים ובנח"ל. למד כלכלה בארצות הברית ועבד כמאבטח בשגרירות ישראל. גויס ל"מוסד" בזכות שליטתו באנגלית, ושירת בתפקידים מבצעיים, בעיקר בחו"ל. לאחר 24 שנים פרש, לאחר שלדבריו לא הסתדר עם ראש "המוסד", אפרים הלוי.

הוא בוגר המכללה לביטחון לאומי ובעל תואר שני במדעי המדינה מאוניברסיטת חיפה.

לאחר פרישתו מ"המוסד" מונה בשנת 2000 לראש מחוז השרון של "מכבי שירותי בריאות", ושימש בתפקיד זה במשך שש שנים. בהמשך שימש במשך ארבע שנים ראש מחוז המרכז.

ביולי 2011 מונה למנכ"ל הקופה במקומו של פרופ' אהוד קוקיה. בשנת 2014 קיבל את אות המנכ"ל המצטיין מטעם "אנשים ומחשבים".
בשנת 2021 סיים את כהונתו כמנכ"ל הקופה ומונה ליו"ר ההנהלה במקומו של פרופ' משה רוח.

במהלך כהונתו "מכבי" הקימה את בית החולים אסותא אשדוד וסער מונה ליו"ר בית החולים.

מכהן כדירקטור בחברות בנות של "מכבי שירותי בריאות".

חיים אישיים
-----------

מתגורר ברעננה, נשוי בשנית לאיריס ואב לארבעה בנים.

אחותו, אורנה סנדלר-קליין, שירתה אף היא ב"מוסד" בתפקיד מבצעי בחו"ל, ולאחר פרישתה כתבה שני ספרים (האחד על שירותה והשני על היעלמות אחותם).

קישורים חיצוניים
----------------

ויקישיתוף מדיה וקבצים בנושא **רן סער** בוויקישיתוף
* ליאת רון, ‏פורטפוליו / רן סער, באתר גלובס, 10 בנובמבר 2011
* יעל ולצר, מנכ"ל מכבי שירותי בריאות: "למערכת הבריאות יש חשיבה שמרנית, חייבים לשלב כוחות", באתר ynet, 20 באוקטובר 2017
* רוני לינדר-גנץ, "אם התחרות בין הקופות תיעצר - זה יהיה אסון למערכת הבריאות", באתר TheMarker‏, 25 באוקטובר 2017
* אתר למנויים בלבד  שרית רוזנבלום, בית חולים בטיפול נמרץ, באתר "ידיעות אחרונות", 16 במאי 2019

הערות שוליים
------------

1. ↑  רן סער נבחר לכהן כמנכ"ל הבא של מכבי שירותי בריאות, באתר "מכבי שירותי בריאות"
2. ↑  רוני לינדר-גנץ, רן סער הוא המנכ"ל החדש של מכבי שירותי בריאות, באתר TheMarker‏, 4 ביולי 2011
3. ↑  יהודה קונפורטס, רן סער, מנכ"ל מכבי שירותי בריאות: דוגמה ומופת יוצא דופן למנכ"ל המוביל טכנולוגיה, "אנשים ומחשבים", 3 בספטמבר 2014
4. ↑  איציק וולף, ממנכ"ל ליו"ר: רן סער לראשות דירקטוריון מכבי, באתר News1 מחלקה ראשונה‏, 26 במאי 2021
**ג'נטלמנים של מזל** (ברוסית: **Джентльмены удачи**) הוא סרט קומדיה סובייטי משנת 1971 בכיכובם של יבגני לאונוב, סבילי קרמרוב (אנ') וגיאורגי ויצין (אנ'). הוא נבחר ל"סרט הקומדיה הסובייטי של כל הזמנים".[דרוש מקור] תוך שנה מאז שיצא לאקרנים ב-1971 צפו בו יותר מ-65 מיליון אנשים ברחבי העולם.

ב-2012 הבמאי טימור בקממבטוב הכריז כי הוא עובד על הפקת סרט המשך והודיע כי הוא מעוניין שדימה בילאן ישחק בתפקיד הראשי.

מטבע לשון "ג'נטלמן של מזל" מסמל ברוסית את שודדי ים.

עלילה
-----

כוכב הסרט הוא יבגני טרושקין (יבגני לאונוב), תושב מוסקבה, גנן בגן ילדים ומתגורר עם אמו. טרושקין דומה בדמיון מפליא לדוצנט, עבריין ידוע ואכזרי. דוצנט וחבורתו גנבו קסדה של אלכסנדר הגדול העשויה מזהב טהור מאתר חפירות בקזחסטן. בדרך לעבודה טרושקין נתקל באוטובוס באחד הארכאולוגים (ארסט גארין) שבטוח שהוא דוצנט ומתחיל לעקוב אחריו. לאחר שהטעות מתבררת ומתברר גם שדוצנט וחבורתו נתפסו ונכלאו. דוצנט בכלא אחד וחבורתו בכלא אחר. המשטרה מבקשת מטרושקין לעזור להם למצוא את הקסדה על ידי כך שיכניסו אותו לכלא באותו תא עם חבורתו של דוצנט. טרושקין מסכים ומגיע לכלא שם פוגש את פדיה ירמקוב (סבילי קרמרוב) וגברילה שרמטייב (גיאורגי ויצן), חבורתו של דוצנט. טרושקין מסביר להם שקיבל מכה בראש ומאז לא זוכר הרבה דברים וביניהם היכן החביאו את הקסדה. טרושקין בשיתוף המשטרה מביים בריחה יחד עם ירמקוב ושרמטייב, אליהם מצטרף אסיר נוסף שהחליט לברוח גם, ואסילי אליבאבא (רדנר מורטוב). בזמן שהם "נמלטים" בורח גם דוצנט האמיתי ומתחיל לחפש את הקסדה. בסופה של העלילה החבורה מצליחה למצוא את הקסדה במעמקי אגם קפוא וטרושקין הופך את חבורת הפושעים לאנשים טובים שחוזרים למוטב.

קישורים חיצוניים
----------------

ויקישיתוף מדיה וקבצים בנושא **ג'נטלמנים של מזל** בוויקישיתוף

* "ג'נטלמנים של מזל", במסד הנתונים הקולנועיים IMDb (באנגלית)
* "ג'נטלמנים של מזל", באתר נטפליקס
* "ג'נטלמנים של מזל", באתר AllMovie (באנגלית)
* "ג'נטלמנים של מזל", באתר Rotten Tomatoes (באנגלית)
* "ג'נטלמנים של מזל", תסריט הסרט באתר Scripts.com (באנגלית)
* "ג'נטלמנים של מזל", במסד הנתונים הקולנועיים KinoPoisk (ברוסית)

הערות שוליים
------------

1. ↑  מקור ברוסית - דימה בילאן ישחק ב"ג'נטלמנים של מזל", מאת בקממבטוב
2. ↑  דיווח רוסי - לקראת תפקידו ב"ג'נטלמנים של מזל, דימה בילאן פוצח בדיאטת השמנה
**הקורפוס השביעי** (בגרמנית: **VII. Armee-Korps**) היה קורפוס בצבא הפרוסי ומאוחר יותר בצבא הקיסרות הגרמנית. הקורפוס לחם במלחמת אוסטריה–פרוסיה, מלחמת צרפת–פרוסיה ומלחמת העולם הראשונה ופורק ב-1919.

היסטוריה
--------

### מלחמת אוסטריה–פרוסיה

הקורפוס הוקם ב-30 באוקטובר 1815 וכמפקדו מונה יוהאן אדולף פון טאיילמן. ב-1866 לחם הקורפוס במלחמת אוסטריה–פרוסיה תחת פיקוד אדוארד פוגל פון פלקנשטיין. בעוד שעיקר הצבא הפרוסי נע דרומה נגד האימפריה האוסטרית וממלכת סקסוניה, על פלקנשטיין הוטל לטפל בבעלות בריתן החלשות יותר: ממלכת בוואריה, ממלכת הנובר, נסיכות הבוחר מהסן, הדוכסות הגדולה של באדן, ממלכת וירטמברג והדוכסות הגדולה של הסן. ב-15 ביוני פלש פלקנשטיין להנובר ולהסן, אשר היו חלשות מכדי לעמוד בפניו. עריהן נפלו בזו אחר זו, ופלקנשטיין החל לרדוף אחרי צבאותיהם הנסוגים. שאר המדינות, ניסו לאחד את כוחותיהן עם כוחותיה של בוואריה, וכך ליצור כוח משמעותי בפני הפרוסים. כעת התגלעו חילוקי דעות בפיקוד הגרמני. הרמטכ"ל הלמוט פון מולטקה הזקן, וכך גם וילהלם הראשון, מלך פרוסיה (המפקד העליון של הצבא), דרשו מפלקנשטיין לתקוף ולחסל את ההנוברים מיד, בעוד פלקנשטיין העדיף לתת למחסור באספקה בצבא ההנוברי לעשות את שלו. הקנצלר אוטו פון ביסמרק, התערב לטובתו של פלקנשטיין והורה לו לנוע ולכבוש את פרנקפורט וכך למנוע את חבירת צבאות שאר המדינות אל הצבא הבווארי. המלך זעם על התערבותו של ביסמרק, ומולטקה הורה לפלקנשטיין לתקוף ולחסל את הצבא ההנוברי מיד. ב-27 ביוני נערך קרב לאנגנזאלצה, אשר בו סבלו הפרוסים מנחיתות מספרית של כמעט שניים לאחד מול צבאות הנובר ובוואריה. עם זאת, אבדות שני הצדדים היו זעירות יחסית, וההנוברים לא יכלו לנצל את ניצחונם, ויומיים לאחר מכן נכנעו בפני הפרוסים. 

ב-16 ביולי כבש פלקנשטיין את פרנקפורט. עם זאת, בשל חילוקי הדעות שלו עם המטכ"ל הוא נאלץ לוותר על תפקידו כמפקד הקורפוס השביעי לאדווין פון מנטויפל, וכפיצוי מונה למושל בוהמיה. תחת פיקודו של מנטויפל, הביס הקורפוס את צבאותיהן המשולבים של וירטמברג, באדן, הסן ונסאו בקרב טאוברבישופסהיים שנערך ב-24 ביולי. תבוסתן של באדן ווירטמברג הושלמה בקרב ורבאך ושתי הממלכות נכבשו. לאחר מכן תקף מנטויפל את בוואריה והביס את הצבא הבווארי בקרב הלמסטאדט. לאחר מכן הפגיז את וירצבורג ומצודת מריינברג (Festung Marienberg) (אנ'). ב-22 באוגוסט נחתם הסכם שלום עם הבווארים.

### מלחמת צרפת–פרוסיה

בין השנים 1870-1871 השתתף הקורפוס במלחמת צרפת–פרוסיה כחלק מהארמייה הראשונה בפיקוד קרל פרידריך פון שטיינמץ. הקורפוס השתתף בקרב שפיכרן, קרב קולומבי, קרב גרבלוט והמצור על מץ. לאחר המלחמה הוצב הקורפוס במחוז הצבאי השלישי ובסיסו היה במינסטר.

### מלחמת העולם הראשונה

עם פרוץ מלחמת העולם הראשונה באוגוסט 1914, היה הקורפוס תחת פיקוד קרל פון איינם. הוא נערך בחזית המערבית במסגרת הארמייה השנייה של קרל פון בילוב. הקורפוס נטל חלק במערכה על הגבולות לרבות קרב שרלרואה, ולאחר מכן השתתף בקרב על המארן. ב-14 בספטמבר הועבר איינם לפקד על הארמייה השלישית ובמקומו מונה למפקד הקורפוס אברהרד פון קלאר. תחת פיקודו של קלאר השתתף הקורפוס במרוץ אל הים ובקרב אראס. ב-29 ביוני 1915 הוחלף קלאר בהרמן פון פרנסואה. הקורפוס השתתף בקרב ורדן, בסוף מאי 1918 לקח הקורפוס שבפיקודו חלק במתקפה של הארמייה השביעית בקטע שבין סואסון לריימס, אך נאלץ לסגת מחמת מתקפת נגד של מדינות ההסכמה. הקורפוס פורק עם סיום המלחמה.

קישורים חיצוניים
----------------

ויקישיתוף מדיה וקבצים בנושא **הקורפוס השביעי** בוויקישיתוף
* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
פירוש נוסף ערך זה עוסק בעיר באיטליה. אם התכוונתם לנפה בה נמצאת העיר, ראו קמפובאסו (נפה).

**קמפובאסו** (באיטלקית: **Campobasso** (מידע • עזרה)) היא בירת מחוז מוליזה ונפת קמפובאסו שבמזרח איטליה. העיר נמצאת באגן הגבוה של שפך נהר הביפרנו.

היסטוריה
--------

העדויות הראשונות לעיר נמצאות במחלוקת. התאוריה הרווחת ביותר היא שהלומברדים מצאו את העיר במאה ה-8 כמחנה מבוצר על המדרון שעליו עומדת כיום הטירה. השם המקורי של העיר: *campus vassorium* מעיד על כך שהעיר הייתה עירם של הווסאלים של הדוכס מספולטו.

ב-1763 נטשו האזרחים את העיר העתיקה ועברו אל העמק הנמוך. בשנת 1814 מלך נאפולי ז'ואקים מירא הרחיב את העיר והיא נשענה על שדה נמוך (campo basso באיטלקית) וזהו המקור לשם העיר הנוכחי.

בקמפובאסו התרחשו קרבות כבדים במלחמת העולם השנייה. באוקטובר ונובמבר 1943 קרב בין הצבאות הגרמני והקנדי הביא לחורבן של מבני ציבור רבים, כולל בית העירייה והארכיון שבו, ולהרג של 38 אזרחים, ובהם גם הבישוף השני של בולוניה. כיבוש העיר בידי הצבא הקנדי השפיע על העיר רבות, והעיר אף נודעה כ"עיר קנדה" וכ"עיר עלי המייפל".

אתרים עתיקים
------------

הטירה הידועה של העיר
האטרקציה העיקרית בעיר היא הטירה שנבנתה בשנת 1450. הקונסטרוקציות הנוכחיות של הטירה הן תוצאות של שחזורים שנעשו לאחר רעידות האדמה בשנים 1456 ו-1805.

ליד הטירה נמצאת כנסיית סנטה מריה מג'ורה שהוקמה במאה ה-11 ונבנתה שוב ב-1525. בכנסייה פסל עץ יקר של *אינקורונטה* מ-1334. מתחת לכנסייה נמצאת כנסיית גאורגיוס הקדוש, כנראה העתיקה ביותר בכל קמפובאסו. הקתדרלה, כנסיית סנטה טריניטה, נבנתה בשנת 1504 מחוץ לחומות העיר, נהרסה ברעידת האדמה של 1805 ונבנתה מחדש בסגנון נאו-קלאסי.

כנסיית סן ברתולומאו היא מבנה רומנסקי מהמאה ה-11, עשוי אבן גיר. בקתדרלה ישנם שני מעברים.

כנסיית סן ברתולומאו

ערים תאומות
-----------

* קנדהקנדה אוטווה, קנדה
* אלבניהאלבניה לץ, אלבניה
* מקסיקומקסיקו פרונטרה הידלגו, מקסיקו
* רוסיהרוסיה ולדימיר, רוסיה
* בוסניה והרצגובינהבוסניה והרצגובינה באניה לוקה, בוסניה והרצגובינה

קישורים חיצוניים
----------------

ויקישיתוף מדיה וקבצים בנושא **קמפובאסו** בוויקישיתוף
* 

* אתר האינטרנט הרשמי של קמפובאסו
* קמפובאסו, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559653005171
* GND: 4216181-2
* LCCN: n79039955
* MusicBrainz: 4b20115c-9925-4e7b-b24e-ab8c66c9930a
* NKC: ge1155774
* VIAF: 132509102
* WorldCat: lccn-n79039955

 |
פירוש נוסף ערך זה עוסק באי בים האגאי. אם התכוונתם לאוניית משא, ראו אסטיפליה (ספינה).

חורבות טירה באסטיפליה
**אסטיפליה** (ביוונית: **Αστυπάλαια**, באיטלקית: **Stampalia**, בטורקית עות'מאנית: **استانبوليه** (איסטאנבוליה)), הוא אי מאיי הדודקאנס, המהווים מחוז משנה במחוז דרום הים האגאי ביוון. ב-2011 מנתה אוכלוסיית האי 1,334 נפשות. אורכו של האי 18 ק"מ, ורוחבו לכל היותר 13 ק"מ. שטחו של האי 99 קמ"ר. חופי אסטיפליה הם סלעיים ובהם חופי רחצה קטנים רצופים בחלוקי אבן. הבירה, וכן הנמל העיקרי, היא אסטיפליה, או הורה כפי שקוראים לה המקומיים. אסטיפליה מקיימת קשרי מעבורת עם פיראוס ועם איי הדודקאנס האחרים, וקשר תעופה עם אתונה.

היסטוריה
--------

במיתולוגיה היוונית הייתה אסטיפליה אישה שפותתה על ידי פוסידון, שהופיע בצורת ברדלס מכונף בעל זנב דג.

אסטיפליה הייתה למושבה של מגארה, ולאחר מכן הכירו בה הרומאים כמדינה עצמאית.

במהלך ימי הביניים הייתה אסטיפליה חלק מהאימפריה הביזנטית עד לשנת 1207, כאשר בעקבות מסע הצלב הרביעי הפכה לאחוזה פיאודלית של משפחה ונציאנית עד לשנת 1522. בשנה זו נפלה אסטיפליה, ביחד עם שאר איי הדודקאנס, לידי האימפריה העות'מאנית. בין 1648 ל-1668 במהלך מלחמת כרתים שבו הוונציאנים וכבשו את האי, ובין 1821 ל-1828 במהלך מלחמת העצמאות היוונית הייתה אסטיפליה בידיים יווניות, עד ששבה ונמסרה לטורקים.

ב-12 באפריל 1912 במהלך מלחמת איטליה-טורקיה נכבשה אסטיפליה על ידי האיטלקים, והייתה האי הראשון בדודקאנס שנפל לידיהם. מבסיסם באסטיפליה יצאו האיטלקים לכיבוש רודוס, הגדול באיי הדודקאנס. במהלך שיחות השלום באוגוסט-ספטמבר 1912 הסכימה איטליה עקרונית להשיב את שאר האיים הדודקאנסיים לטורקיה, בהתמלא תנאים מסוימים, אך דרשה לעצמה את אסטפיליה לצמיתות כתחנת מעגן בים התיכון. האי נותר בשליטת האיטלקים עד למלחמת העולם השנייה. בין 1943 ל-1945 היה האי בידי גרמניה הנאצית עד ששוחרר, ולאחר תקופה קצרה של שלטון צבאי בריטי, הועבר ב-1947 לריבונות יוונית, ביחד עם שאר איי הדודקאנס.

גאוגרפיה
--------

באסטיפליה שני נמלים טבעיים עם מים בעומק של 50–60 מטר בקרבת החוף, באופן המאפשר מאגן מוגן של מאות אוניות. רובו של האי מאופיין בטופוגרפיה הררית.

קישורים חיצוניים
----------------

ויקישיתוף מדיה וקבצים בנושא **אסטיפליה** בוויקישיתוף
* 

* אתר האינטרנט הרשמי של אסטיפליה

הערות שוליים
------------

1. 1 2  סטמפליה, הצבי, 20 במאי 1912
2. ↑  בממלכה ובסביבותיה - תנאי השלום, הצבי, 23 באוגוסט 1912
3. ↑  המשא ומתן בדבר השלום, החרות, 23 בספטמבר 1912

| דגל יווןדגל יוון האיים הדודקאנסיים |
| --- |
| 12 האיים העיקריים | אסטיפליה • טילוס • לרוס • ניסירוס • סימי • פטמוס • קאסוס • קוס • קלימנוס • קסטלוריזו • קרפאתוס • רודוס |  |
| איים נוספים בעלי חשיבות | אגתוניסי • אלימיה • ארקי • זפורס • חאלקי • טלנדוס • כמילי • ליפסי • סירנה • פסרימוס • פרמקוניסי |
| היסטוריה | מערכת הדודקאנס במלחמת העולם השנייה |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb153116652 (data)
* GND: 4372163-1
* VIAF: 304911473
* WorldCat (עם VIAF): 304911473

 |
**הברון גבריאל פון ספלני** (בגרמנית: **Gabriel Baron von Speliny**;‏ 2 באוקטובר 1734 - 1 באפריל 1818) היה גנרל מיור בצבא האימפריה הרומית הקדושה ומושל בוקובינה מ- 31 באוגוסט 1774 ועד אפריל 1778.

במהלך מלחמת רוסיה-טורקיה, 1774-1768 פלש גבריאל ספלני ל"מולדובה האוסטרית" כפי שנקראה אז בוקובינה, בראש שלושה גדודי פרשים וחמש חטיבות רגלים. הצבא האוסטרי בפיקודו חצה את הגבול מכיוון גליציה אך לא נתקל בכל התנגדות.

ספלני תיפקד כמושל הצבאי של מולדובה האוסטרית למשך למעלה משלוש שנים ושוחרר מתפקידו באפריל 1778, כאשר הוחלף על ידי הברון קרל פון אנצנברג.

גבריאל ספלני והיהודים
---------------------

כחלק מניסיון האוסטרים לצמצם את מספרם של היהודים בבוקובינה, הציע גבריאל ספלני לוועדה הצבאית הממונה עליו באוסטריה, להכפיל את המיסים המוטלים על היהודים. הוועדה הצבאית דחתה את הצעתו של ספלני, אך הציעה הצעות משלה לצמצום היהודים. בתקופתו כמושל נגזרו גזרות רבות על היהודים, ובעיקר **מס החיתון**. 
מס החיתון הוטל על כל אב שרצה לחתן את בנו, מס זה גדל כאשר הוגשה בקשה בגין הבן השני, השלישי וכך הלאה.

|  |  |  |
| --- | --- | --- |
| **הקודם**: | **מושלי בוקובינה** | **הבא**:**קרל פון אנצנברג** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 121754561
* ISNI: 0000 0000 1222 992X
* VIAF: 52553592
* WorldCat: viaf-52553592

 |
עכובית ים תיכונית שוחה
**סרטני עכביש** (שם מדעי: Majoidea) היא על-משפחה של סרטנים קצרי-בטן בעלי מבנה רגליים המזכיר רגליים של עכבישים ומכאן שמם. אין להם קשר משפחתי לעכבישים.

מאפיינים
--------

בתוך בני קבוצה זו חיים המינים הגדולים ביותר מבין פרוקי הרגליים, אך הם לא הכבדים ביותר (המין הכבד ביותר הוא לובסטר אמריקאי ששוקל עד 20 ק"ג). הגדול בבני הקבוצה הוא סרטן עכביש יפני שאורך גופו יכול להגיע ל-4 מטר ורגליים מגיעות ל-1.8 מטר בממוצע. משקלו יכול להגיע ל-19 ק"ג והוא המין השני בגודלו מבין פרוקי הרגליים.

סרטנים אלה חיים על קרקעית הימים או האוקיינוסים בעולם, חלקם בתהומות חשוכים וקרים. הם יצורים איטיים בעלי רגליים גדולות ומוגבהות וגוף שטוח שלעיתים מכיל עליו אלמוגים או ספוגיים רעילים המגינים על בעליהם. הראש קטן והעיניים קטנות מאוד. חלק מהסרטנים בעלי הסוואה ועל חלקם גדלים אצות.

לעיתים סרטנים כאלה מתקהלים ועולים למים רדודים כדי להשיר את שריונם ואז להזדווג. במצב זה הם בסכנה מטורפים כמו תמנונים וטריגוניים רעבים המגיעים אחריהם.

משפחות
------

* משפחה Epialtidae
* משפחה Hymenosomatidae
* משפחהInachidae - בה סרטן עכביש יפני
* משפחה Inachoididae
* משפחה עכוביתיים (Majidae) - בה עכובית ים-תיכונית
* משפחה Mithracidae
* משפחה Oregoniidae
* משפחה Pisidae

קישורים חיצוניים
----------------

ויקישיתוף מדיה וקבצים בנושא **סרטני עכביש** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ADW
* ITIS
* NCBI
* GBIF
 |
**אנטיוכוס השמיני (אפִּיפָאנֶס**, או **קָאלִינִיקוּס**, או **פִילוֹמֶטוֹר)** (? - 96 לפנה"ס) מלך בממלכה הסלאוקית בין השנים 125 ל-96 לפנה"ס. אנטיוכוס, שכונה "אנטיוכוס גְרִיפּוּס" ("אף-קרס") היה בנו של דמטריוס השני (ניקטור) והוכתר בילדותו לאחר שאימו, קלאופטרה תאה, הרגה את אחיו הבכור, סלאוקוס החמישי (פילומטור). השליטה בפועל הייתה האם, שהשתמשה בבנה כמקור הלגיטימציה לשלטונה. בשנת 121 לפנה"ס החליטה האם שבנה עשוי להפריע לשלטונה וניסתה להרעילו, בכך שהגישה לו כוס יין כשחזר מצייד באחד הימים. אנטיוכוס חשד בהצעה לא-שגרתית זו, והכריח אותה לשתות את היין, מה שהוביל למותה-שלה.

אנטיוכוס נישא לנסיכה המצרית מבית תלמי טריפאינה. בשנת 116 לפנה"ס פרצה מלחמת אזרחים לאחר שובו מגלות של אחיו-למחצה אנטיוכוס התשיעי (שהיה גם בן-דודו; ראו אנטיוכוס השביעי). אשתו של אנטיוכוס התשיעי, קלאופטרה הרביעית, הייתה אחות-למחצה של טריפאינה. קלאופטרה זו נהרגה לבסוף באורח דרמטי, לפקודת טריפאינה, במקדש דפנה שבפאתי אנטיוכיה. בהמשך הרג אנטיוכוס התשיעי את טריפאינה בנקמה על כך.

שני האחים חילקו ביניהם את סוריה עד למותו של אנטיוכוס השמיני מידי אחד משריו, הרקלאון, בשנת 96 לפנה"ס. חמישה מבניו היו בהמשך שליטים בממלכה הסלאוקית (חלקם בו-זמנית תוך מלחמה ומחלוקת): סלאוקוס השישי (אפיפאנס), דמטריוס השלישי (איורגטס), אנטיוכוס האחד עשר (אפיפאנס), פיליפוס הראשון (פילדלפוס) ואנטיוכוס השנים עשר (דיוניסוס).

למרות חסרונותיו הפוליטיים היה אנטיוכוס השמיני מלך אהוב. פניו המופיעים על מטבעות מתקופתו נראים מכוערים ועצלים (דבר זה היה נפוץ בקרב המלכים הסלאוקים האחרונים), כמו גם סיפורים על משתאות מפוארים שערך, גרמו לדורות הבאים להאמין שהוא ושושלתו היו מנוונים ודקדנטיים -- אולם תדמית זו הייתה מודעת ומכוונת, התייחסות לאידיאל ההלניסטי של "החיים הטובים" (*Tryphe*). הסלאוקים המאוחרים שאפו להיות מקושרים לאידיאל זה, בניגוד למלחמות האזרחים והסכסוכים שאפיינו את שלטונם במציאות.

קישורים חיצוניים
----------------

ויקישיתוף מדיה וקבצים בנושא **אנטיוכוס השמיני** בוויקישיתוף

| בית סלאוקוס |
| --- |
| 

|  |
| --- |
| סלאוקוס הראשון • אנטיוכוס הראשון • אנטיוכוס השני • סלאוקוס השני • סלאוקוס השלישי • אנטיוכוס השלישי (הגדול) • סלאוקוס הרביעי • אנטיוכוס הרביעי (אפִּיפָנֶס) • אנטיוכוס החמישי • דמטריוס הראשון • אלכסנדר הראשון • דמטריוס השני • אנטיוכוס השישי • דיודוטוס טריפון • אנטיוכוס השביעי • דמטריוס השני • אלכסנדר השני • קלאופטרה תאה • סלאוקוס החמישי • אנטיוכוס השמיני • אנטיוכוס התשיעי • סלאוקוס השישי • אנטיוכוס העשירי • דמטריוס השלישי • אנטיוכוס האחד עשר • פיליפוס הראשון • אנטיוכוס השנים עשר • סלאוקוס השביעי • אנטיוכוס השלושה עשר • פיליפוס השני פילורומאיוס |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 102379998
* VIAF: 2857510
* WorldCat (עם VIAF): 2857510

 |
ד"ר **מכס מרקוזה** (בגרמנית: **Max Marcuse**‏ 14 באפריל 1877 – 24 ביוני 1963) היה רופא עור ומין וסקסולוג ישראלי.

קורות חיים
----------

מכס מרקוזה נולד בברלין, גרמניה, למשפחה יהודית לא ציונית. אמו, יוהנה, באה ממשפחה בעלת טחנת קמח ואביו, קרל, היה סוחר. למד רפואה בווירצבורג ובפרייבורג. התמחה בברלין ברפואת עור ומין. ב-1904 פרסם את מאמרו "המותר לרופא המשפחה לייעץ על יחסי מין מחוץ לנישואין".

ב-26 בפברואר 1905 היה ממקימי "הברית להגנת האם" בברלין (אחר כך "הגנה על היולדות ולרפורמה מינית"), ארגון שתמך גם באמהות חד-הוריות. ערך כתבי עת מדעיים בנושאי סקסולוגיה, ספרים ומילונים בנושא. שיתף פעולה עם מגנוס הירשפלד בהוצאת "העיתון לסקסולוגיה". באחד המילונים שחיבר ("המילון לסקסולוגיה") השתתף גם פרויד. הישגו הגדול היה קיבוץ הידע הסקסולוגי להגדרות. היה עד מומחה לענייני מין. לטענת מרקוזה הפתרון ל"בעיית היהודים" אינו הציונות, אלא נישואי תערובת עם גרמנים על מנת להיטמע בחברה הגרמנית. עם עליית הנאצים לשלטון פסק לערוך עיתונים.

מקס מרקוזה: אימהות לא חוקיות, מסדרת מטרופוליטן, כרך 27
ב-1905 התחתן עם פרידה, לא יהודייה שהתגיירה, ונולד להם בנם יוחנן.

ב-1933 אחרי פגישה עם משה סורוקה, מראשי קופת חולים כללית, עלו לארץ ישראל. הזוג התגרש והוא נשא את גרטה ונולד להם בנם מיכאל, אך גם ממנה התגרש.

בארץ ישראל פתח מרפאה פרטית בתל אביב, וכתב ספרים, "מדריך לחיי המין" ו"הנישואין", שזכו להצלחה.

לקריאה נוספת
------------

* נסים לוי ויעל לוי, **רופאיה של ארץ ישראל 1799–1948**; עריכת תוכן, עיצוב וסדר: חדוה רוקח, איתי בחור, זכרון יעקב: איתי בחור הוצאה לאור, 2012 (הוצאה שנייה), עמ' 295

קישורים חיצוניים
----------------

ויקישיתוף מדיה וקבצים בנושא **מכס מרקוזה** בוויקישיתוף
* ד"ר מכס מרקוזה, הגיינה של רבייה, דבר, 3 בנובמבר 1933
* ד"ר מכס מרקוזה, היש עקרות יחסית?, דבר, 4 במרץ 1937
* הדסה היינריך, ד"ר מרכוזה לגבורות, דבר, 11 באפריל 1957

* Ervin J Haeberle, Max Marcuse בארכיון הסקסולוגיה
* Yohanan Meroz, *About my Father Max Marcuse* בארכיון הסקסולוגיה
* Levy A, Ohry A. A forgotten giant: Max Marcuse, a founder of the science of sexology. Harefuah. 1985 May 15;108(10):488-9. Hebrew.

* מקס מרקוזה, דף שער בספרייה הלאומית

הערות שוליים
------------

1. ↑  כך הוא איית את שמו.
2. ↑  דפנה הירש, "הזרמת דם חדש אך פעולת הבראה וחיזוק לה": רופאים ציוניים ונישואי התערובת, בתוך יהודה שנהב ויוסי יונה (עורכים), **גזענות בישראל**, מכון ון ליר והוצאת הקיבוץ המאוחד, 2008, עמ' 172
3. ↑  פרסומת עצמית, פלסטיין פוסט, 19 באוקטובר 1933

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264910505171
* GND: 11676791X
* ISNI: 0000 0001 1024 1666
* LCCN: nr89014394
* NKC: nlk20040155832
* NLP: A21059251
* NTA: 071411828
* SUDOC: 185907873
* VIAF: 32756909
* WorldCat: viaf-32756909

 |
**אנטיוכוס השלושה-עשר פילדלפוס אסיאטיקוס** ("אסייתי", ביוונית: Ἀντίοχος Φιλάδελφος Ἀσιατικός;‏ ? – 64 לפנה"ס) היה מאחרוני השליטים של הממלכה הסלאוקית.

אסיאטיקוס היה בנם של אנטיוכוס העשירי (איוסבס) והנסיכה המצרית קלאופטרה סלנה. קלאופטרה שימשה כעוצרת עבור הנער לאחר מות אביו (בשנה לא ודאית בין 90 ל-83 לפנה"ס). בשנת 83 לפנה"ס נכבשה ממלכת סוריה בידי טיגרנס הראשון (מלך ארמניה) ואסיאטיקוס ואימו איבדו את כוחם.

בשנת 75 לפנה"ס נסעה קלאופטרה, יחד עם אסיאטיקוס ואחיו, לרומא כדי לשכנע את הסנאט הרומאי להכיר בהם כמלכי מצרים וסוריה. הסנאט אומנם הכיר בזכויותיו של אסיאטיקוס על סוריה, אולם לא העניק עזרה ממשית במימושם. אסיאטיקוס שהה כשנתיים ברומא לפני שחזר למזרח והשתקע באסיה הקטנה. לאחר שטיגרנס הובס בידי הגנרל הרומי פומפיוס, הצליח אסיאטיקוס להשתלט על הממלכה והוא הוכר על ידי הרומאים כמלך-נתין בסוריה (69 לפנה"ס).
על שום שהייתו זמן רב בקיליקיה שבאסיה הקטנה עד שחזר לסוריה, קיבל את התואר "אסייתי".

תקופת מלכותו של אסיאטיקוס לא נמשכה זמן רב והוא סבל ממרידות באנטיוכיה וממלחמות קשות עם השבטים הנבטים והערבים בגבולותיו. בשנת 65 לפנה"ס הוא נשבה על ידי שמשי-גרם השליט הערבי של חמץ. הלה שחרר אותו בתחילת 64 לפנה"ס והוא חזר לכס המלכות לזמן מה, אולם באותה שנה פומפיוס הפך את סוריה לפרובינקיה רומית ואפשר לשמשי-גרם לשבות את אסיאטיקוס בשנית ולהרגו.

ניתן לומר כי מותו של אנטיוכוס השלושה-עשר סיים את שושלת בית סלאוקוס, למרות שבמשך זמן קצר שלט אחריו פיליפוס השני פילורומאיוס, בנו של פיליפוס הראשון.

קישורים חיצוניים
----------------

ויקישיתוף מדיה וקבצים בנושא **אנטיוכוס השלושה עשר** בוויקישיתוף

הערות שוליים
------------

1. ↑  אברהם שליט, **הורדוס המלך**, עמ' 346, הערה 9.

| בית סלאוקוס |
| --- |
| 

|  |
| --- |
| סלאוקוס הראשון • אנטיוכוס הראשון • אנטיוכוס השני • סלאוקוס השני • סלאוקוס השלישי • אנטיוכוס השלישי (הגדול) • סלאוקוס הרביעי • אנטיוכוס הרביעי (אפִּיפָנֶס) • אנטיוכוס החמישי • דמטריוס הראשון • אלכסנדר הראשון • דמטריוס השני • אנטיוכוס השישי • דיודוטוס טריפון • אנטיוכוס השביעי • דמטריוס השני • אלכסנדר השני • קלאופטרה תאה • סלאוקוס החמישי • אנטיוכוס השמיני • אנטיוכוס התשיעי • סלאוקוס השישי • אנטיוכוס העשירי • דמטריוס השלישי • אנטיוכוס האחד עשר • פיליפוס הראשון • אנטיוכוס השנים עשר • סלאוקוס השביעי • אנטיוכוס השלושה עשר • פיליפוס השני פילורומאיוס |

 |
סיפונופורה זוהרת בים
**סיפונופורים** או **סיפונופורות** (שם מדעי: Siphonophorae) הם סדרת חסרי חוליות ממחלקת ההידרתים, קרובי משפחה רחוקים של המדוזות. כמותם הם צפים על זרמי הימים והאוקיינוסים והם בעלי זרועות המכילות ארס. כל סיפונופרה מורכבת ממאות יצורים קטנים המקימים מושבות ענק צפות וכולם נעים כגוף אחד.

הסיפונופרה הגדולה ביותר שהייתה ידועה עד מרץ 2020 הייתה סיפונופורה ענקית שיכולה להגיע אף לאורך של 40–50 מטר - יותר ארוכה מלווייתן כחול. הנחילים נעים בין זרמי האוקיינוס ומצויים מפני המים עד לאזור התהומות והם צדים יחדיו, מעכלים יחד ושטים יחד במים.

באפריל 2020 התגלתה באוקיינוס ההודי ליד חופי אוסטרליה סיפונופורה מהסוג Apolemia שאורכה מוערך ב-120 מטר. הסיפונופרה נמצאה מגולגלת כספירלה בקוטר 15 מ' והיקף 50 מ'. זהו בעל החיים הארוך ביותר הידוע למדע.

חלק ממינים אלה כמו השלפוחן יכולים לצוף ולהפליג על פני המים בעזרת תאי אוויר.

מיון
----

* תת-סדרה Calycophorae
	+ משפחה Abylidae
	+ משפחה Clausophyidae
	+ משפחה Diphyidae
	+ משפחה Hippopodiidae
	+ משפחה Prayidae - בה סיפונופורה ענקית
	+ משפחה Sphaeronectidae
* תת-סדרה Cystonectae
	+ משפחה Physaliidae - בה המין שלפוחן מצוי
	+ משפחה Rhizophysidae
* תת-סדרה Physonectae
	+ משפחה Agalmatidae
	+ משפחה Apolemiidae
	+ משפחה Athorybiidae
	+ משפחה Erennidae
	+ משפחה Forskaliidae
	+ משפחה Physophoridae
	+ משפחה Pyrostephidae
	+ משפחה Rhodaliidae

קישורים חיצוניים
----------------

ויקישיתוף מדיה וקבצים בנושא **סיפונופורים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

הערות שוליים
------------

1. ↑  כמו עב״מ ספירלי: היצור הארוך בעולם נמצא בים ליד אוסטרליה, הגרדיאן, באתר הארץ, 21 באפריל 2020
2. ↑  תיאור הסיפונופורה, עם וידאו
**ווֹנסָן** (בקוריאנית: **원산시**) היא בירת מחוז קאנגוודו בדרום-מזרח קוריאה הצפונית והעיר החמישית בגודלה אוכלוסייתה במדינה, ממוקמת על שפת ים יפן ומשמשת כאחת מערי הנמל המרכזיות של קוריאה הצפונית. הנמל נפתח על ידי כוחות כיבוש יפניים בשנת 1880. בוונסן שוכנים כמה מפעלים גדולים. בשנת 2013 הכריז קים ג'ונג און כי העיר תהפוך ליעד תיירותי, יוקמו בה מלונות ומקומות בילוי.

גאוגרפיה
--------

שטח אזור השיפוט של וונסן הוא 269 קילומטרים רבועים. העיר ממוקמת במחוז קאנגוודו, על חופו המערבי של ים יפן. בים הקרוב לוונסן יש יותר מ-20 איים. וונסן נחשבת נמל טבעי מצוין, משום שהיא ממוקמת במפרץ.

היסטוריה
--------

וונסן הוקמה כנמל מסחר בשנת 1880. שמה המקורי היה וונסנג'ין, אבל היא הייתה ידועה גם בשמה הרוסי - לזרב (Lazaref). בתקופת הכיבוש היפני בחצי האי הקוריאני, נקראה העיר בשם גֶנסָן. בשנת 1914, נפתח בעיר קו רכבת, המחבר אותה לפיונגיאנג ולסיאול. לכן, העיר התפתחה במהרה לנמל ולמקום המסחר המרכזי של מזרח קוריאה. תחת השלטון היפני, בעיר היו מפעלים רבים, והיא שימשה כנמל מסחר עם יפן. במהלך מלחמת קוריאה הופצצה העיר בכבדות על ידי כוחות האו"ם, וצי ארצות הברית הטיל עליה מצור ממרץ 1951 עד ל-27 ביולי 1953, מה שהופך אותו למצור הארוך ביותר בהיסטוריה של הצי האמריקאי המודרני.

כלכלה
-----

בוונסן ישנם מפעלים רבים, כגון: מפעל לטיהור מים, מספנה, תעשייה כימית ומפעל מלט.

תחבורה
------

### יבשה

בוונסן כמה תחנות רכבת בקו קאנגוודו, כולל תחנה בנמל (לנוסעים ולמטען) והיא מחוברת לרשת הכבישים הארצית.

### ים

בוונסן נמל ימי גדול, בין הגדולים שבקוריאה הצפונית. לנמל מגיעים נוסעים ומטענים מרחבי קוריאה הצפונית.

### אוויר

בוונסן ישנו נמל תעופה בינלאומי, בעל שני ייעודים: צבאי ואזרחי. בנמל התעופה שני מסלולים, אחד עשוי מאספלט והשני עשוי בטון. תמונות מגוגל מפות משנת 2014 הראו שחלה בנמל התעופה תנופת בנייה, ובין היתר נבנו שני מסלולים חדשים.

השכלה גבוהה
-----------

בוונסן מספר מוסדות להשכלה גבוהה:

* אוניברסיטת סונגדוון
* אוניברסיטת קומגנג
* אוניברסיטת טנגהא
* אוניברסיטת ג'ונג ג'ון טיק לכלכלה
* אוניברסיטת וונסן לרפואה
* אוניברסיטת ג'ו גון סי להנדסה
* אוניברסיטת וונסן לחינוך
* אוניברסיטת רי סו דוק

ערים תאומות
-----------

* רוסיהרוסיה ולדיווסטוק, רוסיה
* מקסיקומקסיקו פואבלה, מקסיקו

קישורים חיצוניים
----------------

ויקישיתוף מדיה וקבצים בנושא **וונסן** בוויקישיתוף
* תמונת של וונסן מ-Google Earth(הקישור אינו פעיל)
* מידע כללי על וונסן
* וונסן, באתר אנציקלופדיה בריטניקה (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561999605171
* LCCN: n82041144
* MusicBrainz: 614702b9-f743-4693-a382-4867f7a2abf5
* NARA: 10044379
* NDL: 00633455
* VIAF: 141912630
* WorldCat: lccn-n82041144

 |
**ננסי פזר** (בגרמנית: **Nancy Faeser**; נולדה ב-13 ביולי 1970) היא עורכת דין ופוליטיקאית גרמנייה המכהנת כשרת הפנים של גרמניה, וכן מכהנת כחברה במפלגת SPD.

קריירה מוקדמת
-------------

בשנים 2007-2000 עבדה פזר כעורכת דין במשרד פרנקפורט של קליפורד צ'אנס.

קריירה פוליטית
--------------

בשנת 1988 הצטרפה פזר למפלגת SPD. 

היא שימשה כחברה בוועדה לעניינים משפטיים בפרלמנט (2003–2009), בוועדה לבחירת שופטים (2003–2013), בוועדת הכלכלה, האנרגיה והתחבורה (2014–2018), ובוועדת הכלכלה האנרגיה והתחבורה (2014–2018), ועדת הפנים (משנת 2009). משנת 2009 היא הייתה הדוברת לענייני פנים של הקבוצה הפרלמנטרית שלה. בשנת 2019 נבחרה ליו"ר הקבוצה.

לאחר הבחירות ב-2021 במשא ומתן להקמת הקואליציה של מפלגת SPD, מפלגת הירוקים (גרמניה) והמפלגה הדמוקרטית החופשית (FDP), הייתה פזר חברה במשלחת של מפלגתה בקבוצה העובדת על הגירה ואינטגרציה. לאחר הקמת הקואליציה בהצלחה, הפכה פזר לשרת הפנים בקבינט תחת הקנצלר אולף שולץ.

קישורים חיצוניים
----------------

ויקישיתוף מדיה וקבצים בנושא **ננסי פזר** בוויקישיתוף
* 

* אתר האינטרנט הרשמי של ננסי פזר (בגרמנית)
* ננסי פזר, ברשת החברתית פייסבוק

* ננסי פזר, ברשת החברתית טוויטר

* ננסי פזר, ברשת החברתית אינסטגרם

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* GND: 1138251003
* VIAF: 765150323686309970154
* WorldCat: viaf-765150323686309970154

 |
**פטריק לפברה** (בהולנדית: **Patrick Lefevere**; נולד ב-6 בינואר 1955) הוא רוכב אופני כביש בעבר וכיום מנהלה המקצועי של קבוצת קוויק סטפ. על פי דירוג אתר cyclingranking.com (אנ'), לפברה הוא המנהל המקצועי המצליח ביותר בהיסטוריה.

קריירה כרוכב וכמנהל מקצועי
--------------------------

לפברה נולד בפלנדריה שנמצאת בבלגיה. הוא לא היה רוכב מוצלח או הישגי במיוחד, וההישגים הגדולים שלו היו ניצחון בקטע בודד בוואלטה אספנייה 1978 ובקורן–בריסל–קורן (אנ') באותה שנה.

לאחר פרישתו מרכיבה תחרותית בתום 1979, לפברה הפך באופן רשמי ל"דירקטור ספורטיף" (מאמן הקבוצה). ב-1980 הוא היה המאמן של קבוצת "מרק סופריה", וב-1981–1982 הוא היה המאמן של קבוצת "קפרי - סונה".

משנת 1985 עד 1987 לפברה עבד כמאמן של קבוצת לוטו (כיום לוטו סודאל). בשנת 1988 הוא היה המאמן של קבוצת TVM, ובשנת 1989–1990 עבד בקבוצת ווינמן.

משנת 1991–1994 לפברה היה המאמן המקצועי של MG-GB ביחד עם רוג'ר דה ולמינק. היא הייתה הקבוצה הבכירה הראשונה בה לפברה עבד, עם רוכבים בכירים כמו דוידה רבלין ומריו צ'יפוליני.

ב-1995 לפברה הפך לאחד ממאמני קבוצת מאפי הבכירה עד 2000. ב-2001, לפברה הקים את קבוצת דומו-פארם פריטס שפעלה בשנת 2001–2002, ורכבו בה רוכבים בכירים כמו רישאר וירנק, רובי מקיוואן ויוהאן מוזיאו ואף הבן של אדי מרקס, אקסל מרקס. הקבוצה ניצחה במרוצים רבים, הבולטים מביניהם היו שני ניצחונות רצופים בפריז - רובה. ב-2001 עם סרוואייס קנאוון (אנ') וב-2002 עם יוהאן מוזיאו.

ביולי 2002, לאחר שחברת מאפי הודיעה שתעזוב את קבוצת האופניים, לפברה ניפגש עם ראשי חברת קוויק סטפ הבלגית והם הפכו לספונסר הקבוצה החדש. הקבוצה שינתה את שמה במשך השנים, אך חברת קוויק סטפ נשארה הספונסר הראשי בכל השנים האלו עד היום.

הקבוצה המשיכה להצטיין במהלך השנים במרוצים חד יומיים, בזכות רוכבים כמו תום בונן, פאולו בטיני, ועוד. וזכתה במרוצים חד-יומיים רבים.

ב-2005 ניצח תום בונן את אליפות העולם באופני כביש לאחר ספרינט רב משתתפים. ב-2011, הקבוצה איבדה את הספרינטר שלה ווטר וויטלנד, לאחר שמת עקב התרסקות במהירות גבוהה בקטע השלישי של הג'ירו ד'איטליה, קטע למחרת, כל הקבוצה עזבה את המרוץ עקב המאורע.

ב-2013, טוני מרטין ניצח את אליפות העולם בנגד שעון. שנה לאחר מכן, מיכל קוויאטקובסקי שיחזר את ההישג של בונן מ-2005 וניצח את אליפות העולם.

קישורים חיצוניים
----------------

ויקישיתוף מדיה וקבצים בנושא **פטריק לפברה** בוויקישיתוף
* פטריק לפברה, ברשת החברתית טוויטר
* פטריק לפברה, באתר Cycling Archives

הערות שוליים
------------

1. ↑  TEAM MANAGER RANKING OVERALL, cyclingranking.com
**NEA** (ראשי תיבות באנגלית של: **N**ew **E**nterprise **A**ssociates) היא קרן הון סיכון אמריקאית שמשקיעה בחברות הזנק בכל שלבי החברה, החל משלבים הראשוניים (Seed) וכלה בשלבים מתקדמים (Growth). הקרן משקיעה במגוון רחב של מגזרי תעשייה, כגון תוכנה, חומרה, מכשור רפואי, ביוטכנולוגיה ועוד. עם יותר מ-$18 מיליארד דולר נכסים תחת ניהולה, הייתה NEA קרן ההון סיכון הגדולה ביותר בעולם ב-2007.

החברה
-----

NEA נוסדה בשנת 1977 על ידי ג'ארד (דיק) קראמליק, צ'אק ניוהול ופרנק בונסאל.

מטה החברה ממוקם במֶנלוֹ פארק, קליפורניה ובוושינגטון, ויש לה משרדים נוספים בבולטימור, בנגלור, בייג'ינג, בוסטון, מומבאי, ניו יורק ושנגחאי.

נכון ל-2017, השקיעה הקרן ביותר מ-730 חברות, וביצעה לפחות 300 אקזיטים (מעל 210 רכישות ו-80 הנפקות) עובדה זו ממצבת את NEA כאחת מקרנות הון הסיכון המצליחות בעולם.

השקעות בולטות
-------------

השקעות החברה כוללות חברות בולטות כגון בלום אנרגיה, Braintree, CareerBuilder, The Climate Corporation, Coursera, Cvent, Diapers.com, דואולינגו, Groupon, Juniper Networks, The Learning Company, Lot18, Macromedia, MapD Technologies, MongoDB, MuleSoft, Nicira, Opower, Pentaho, Raise Marketplace, Salesforce.com, ScienceLogic, Semiconductor Manufacturing International Corporation, Spreadtrum, Swiftype, Tableau Software, TiVo, Topera Medical, Vonage, WebMD, Workday, ו-ZeroFOX.

הקרן השקיעה במספר חברות ישראליות, ביניהן Forter, Port Authority, האוז, Eko,‏ Folloze ועוד.

קישורים חיצוניים
----------------

* 

* אתר האינטרנט הרשמי של NEA (באנגלית)
* NEA, ברשת החברתית טוויטר

הערות שוליים
------------

1. ↑  Gutsy venture firm New Enterprise Associates brings home results.
2. ↑  NEA - History (Company Website)
3. ↑  Dan Primack (7 בנובמבר 2011). "NEA: The VC World's best-kept secret". *Fortune*. אורכב מ-המקור ב-3 באפריל 2015. נבדק ב-27 בספטמבר 2016. `{{cite news}}`:  (עזרה)
4. ↑  NEA Raising $2.5 Billion For What Could Become The Largest VC Fund In History.
5. ↑  New Enterprise Associates Closes $2.6 Billion In One Of Largest Venture Funds Ever.
6. ↑  Udayan Gupta (2000). "Richard Kramlich - New Enterprise Associates". *Done Deals: Venture Capitalists Tell Their Stories*. Harvard Business Press. pp. 191–193. ISBN 9780875849386. נבדק ב-27 בספטמבר 2016. `{{cite book}}`:  (עזרה)
7. ↑  New Enterprise Associates sets up Boston office.
8. ↑  פרופיל קרן NEA, באתר CrunchBase, ‏1 בספטמבר 2017
9. ↑  "Portfolio | NEA | New Enterprise Associates". *New Enterprise Associates*. נבדק ב-2014-09-26.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2015061759
* VIAF: 73144782985078895583
* WorldCat: lccn-n2015061759

 |